चमन बहार

चमन बहार, 2020 में बनी एक हिन्दी फिल्म है, जिसके लेखक और निर्देशक अपूर्वधर बडगैयां हैं। फिल्म का निर्माण यूडली फिल्म्स द्वारा किया गया है, जो कि सारेगामा इंडिया का एक निर्माण उद्यम है। फिल्म में जितेंद्र कुमार और रितिका बदियानी की मुख्य भूमिकाएं हैं। चमन बहार की कहानी भारतीय राज्य छत्तीसगढ़ में गढ़ी गई है। फिल्म एक स्थानीय पनवाड़ी (पानवाले) और उसके एकतरफा प्यार के इर्द-गिर्द घूमती है, जो अपनी दुकान के ठीक सामने रहने वाली एक स्कूली छात्रा से प्यार कर बैठता है। चमन बहार 19 जून 2020 से नेटफ्लिक्स पर प्रदर्शित की गयी है।

कथानक
फिल्म की कहानी छत्तीसगढ़ के एक छोटे से कस्बे लोरमी में गढ़ी गई है। वन विभाग के चपरासी का बेटा बिल्लू (जितेंद्र कुमार) वन विभाग की नौकरी भालू से डरकर छोड देता है। पर बिल्लू शहर में अपनी पहचान बनाने को बहुत आतुर है, और बिल्लू चमन बहार नाम से पान की एक दुकान खोलता है। शहर के बाहरी इलाके में होने के कारण वहां ज्यादा भीड़भाड़ नहीं होती। उसकी जिंदगी में उस समय बहार आ जाती है जब दुकान के सामने स्थित मकान में जूनियर इंजीनियर अपने परिवार साथ रहने आते हैं। उनकी बेटी रिंकू ननौरिया (रितिका बदियानी) इलाके के लड़कों के आकर्षण का केंद्र बन जाती है। उसकी झलक पाने के लिए इलाके के लड़कों से लेकर युवा राजनेता और वन विभाग के अधिकारी का लड़का तक पान की दुकान पर आने लगते हैं। बिल्लू मन ही मन रिंकू से प्यार करने लगता है। एक दिन हिम्मत करके 'आई लव यू' का कार्ड भी उसकी बालकनी में फेंकने का प्रयास करता है जो उसके पिता के हाथ लग जाता है।

पात्र
जितेंद्र कुमार; प्रम कुमार यादव  (बिल्लू) 
रितिका बदियानी; रिंकू ननौरिया।
भुवन अरोडा; सोमू।
आलम खान; शिला भैया।
धीरेन्द्र तिवारी; छोटू।
अश्विनी कुमार; आशु।  
मीज़ान खान; वितेश।
भगवान तिवारी; भदौरिया।
शिव देव सिंह; बाबा।

गीत-संगीत 

फिल्म का संगीत अंशुमन मुखर्जी और अमित प्रधान का है जबकि गीत अपूर्वधर बड़गैयां और अमित प्रधान ने लिखे हैं।

सन्दर्भ